

**PRAKTISK**

**INFORMASJON**

****

**AVDELING**

**TINKELIHEIA**



**Facebook: Lyngheia Barnehage**

**VELKOMMEN TIL AVDELING TINKELIHEIA**

**Praktisk informasjon**

1. **Presentasjon av avdeling Tinkeliheia**

Lyngheia Barnehage AS er en privat barnehage som består av avdeling Lyngveien som ligger i Hauan og avdeling Tinkeliheia som ligger på Finneid. Lyngveien har 54 plasser fra 1-6 år og Tinkeliheia 36 plasser fra 1,5-6 år. Styrer har 100% administrasjon, 50% i Lyngveien og 50% i Tinkeliheia.

Tinkeliheia, som stod ferdig høsten 2006, har stor plass inne og et enormt uteområde å boltre seg på. Inne er det et stort oppholdsrom med 3 smårom og kjøkken i tilknytning til dette. I tillegg er det 2 garderober, bad, toalett, kontor, personalrom, og vaskerom, til sammen ca. 270 m2.

Vi har lavvo og et grillhus på 17 m2 som skal brukes som base for ei gruppe barn.

Lekeplasser består av sandkasser, lekestue, naturlekeapparater og uteleker.

På barnehagen`s hjemmeside finnes årsplan, virksomhetsplan og annen informasjon fra Lyngheia.

 **Ved behov for papirutgaven av planer / skriv, ta kontakt med pedagogisk leder på avdelingen.**

Lyngheia Barnehage har egen Facebook-side. Der finner dere bilder både fra hverdag og fest i barnehagen

|  |  |
| --- | --- |
|  |  |

1. **Barnehagens nærmiljø**

Barnehagen ligger i tilknytning til Finneid nærmiljøsenter. Vi har et godt samarbeid med lærere og elever der, og turområdene er felles. Nærmiljøet består av mye skog, vann, fine turstier med grillhytte og gapahuker som vi kan bruke. Vi har også lavvo som står på uteområdet som er base for ei barnegruppe.

Barna i Tinkeliheia bor stort sett på Finneid og nærområdet rundt.

1. **Informasjonsplikt og kommunens oppfølging av henvendelser**

Virksomheten skal informere foreldre om forskriftens krav til det fysiske miljøet i barnehagen, og om muligheten til å henvende seg til kommunen.

Dersom foreldre mener at forskriftens krav ikke oppfylles, skal de henvende seg til barnehagen. Har ikke barnehagen fulgt opp henvendelsen innen rimelig tis, kan foreldre henvende seg til kommunen som tilsynsmyndighet. Kommunen skal vurdere å følge opp forholdet ved tilsyn.

1. **Barnehagens samarbeidspartnere**

Lyngveien Barnehage er medlem av Private Barnehagers Landsforbund (PBL). Dette er en arbeidsgiverorganisasjon, og en viktig samarbeidspartner for barnehagen.

Vi samarbeider også med Fauske kommune og andre barnehager i kommunen, i tillegg til andre bedrifter og organisasjoner.

Barnehagen har tverrfaglige møter 4 ganger pr. år med PPT, barnevernstjenesten og helsestasjonen. Der tas opp aktuelle problemstillinger og /eller diskuteres forebyggende arbeid i barnehagen.

Avdeling Lyngveien og avdeling Tinkeliheia har noe samarbeid på dagtid sammen med barna og på ettermiddagstid for personalet.

Barn og voksne tar med matpakka og drar på besøk til hverandre.

Avdelingene inviterer også hverandre til ulike arrangementer hos hverandre.

1. **Personalgruppa**

Tinkeliheia Barnehage har ca. 7,5 årsverk og renholder.

1. **Barnehagens åpningstid**

Barnehagens åpningstid er 06.45 - 16.30.

Hvis dere kommer etter 09.30 ønsker vi at dere ringer og gir beskjed. Er barna borte en hel dag, vil vi ha beskjed om det også.

Barnehagen er åpen hele sommeren. Julaften, nyttårsaften og onsdag før påske har vi åpent fra **06.45 - 12.00.**

**Barnehagen har stengt 5 dager ved planlegging.**

**Mandag og tirsdag i uke 33, 1 dag i nov, første arbeidsdag i januar og første arbeidsdag etter påske.**

Nærmere informasjon blir sendt ut i forkant.

Nytt barnehageår starter rundt 15. aug.

1. **Dagsrytmen** 
   1. **Barnehagen åpner**

**08.00 Frokost**

1. **00 Ut på tur**

**Ca. 11.00 Lunsj**

**14.30 Frukt**

**16.30 Barnehagen stenger**

* Samlingsstund er til forskjellige tider på de ulike gruppene.

Pausene avvikles i utetida.

**Ungene som skal spise frokost må være i barnehagen senest kl. 08.00.**

Tidspunkt kan bli endret underveis.

Frilek fra morgenen av. Temaarbeid etc. gjennomføres i løpet av dagen.

1. **Bringing og henting**

Ingen barn skal komme alene inn i barnehagen. Alle skal følges inn, og hentes av foreldre/foresatte, og de må sikre seg at de ansatte har registrert at barnet er levert/ hentet.

**Barn som kommer etter kl. 09.00 må foreldre/foresatte kle på uteklær**

**hvis barnegruppa er på tur ut.**

**NB! Gi beskjed hvis andre henter barnet.**

**Beskjeder om fri ol. skal ikke gis til ansatte på SMS eller Facebook.**

**Ingen barn må gå utenfor gjerdet før de voksne går sammen med dem.**

**Vis hensyn når dere parkerer.**

**Rygg bilen inn ved parkering, ikke la bilen stå og gå på tomgang, og ta ut bilnøklene.**

Foreldre velger selv når de vil bringe og hente barna sine. Ser personalet at barnet bør komme til andre tider vil det bli tatt opp med foreldrene. Dette kan f.eks. ha betydning for å komme lettere inn i leken. Foreldrene har selv et ansvar for å sjekke hva som skjer i løpet av uken. Sjekk ukeplanen som henges opp hver mandag. For å være med på tur må barna være i barnehagen til kl. 09.30. Kommer de senere blir de igjen på ”innegruppa” som holder seg ved barnehagen.

Foreldre kan ikke forvente å bli møtt av personalet i garderoben når frokosten er startet. Foreldre må da følge barna inn på stua.

NB! Vi ønsker oss en mobilfri sone innenfor gjerdet. Dette for at barnet skal være i fokus når de bringes og hentes.

1. **Matordning**

Barnet må ha med seg ferdigsmurt frokost i merket boks.

Barnehagen baker brød som serveres til lunch.

Barnehagen legger vekt på sunt kosthold og vi oppfordrer foreldre til ikke å ha søtt pålegg til frokost og ikke sende yoghurt i barnehagen med barna

Matpenger (melk, tur og frukt) er kr. 300,-. Pengene betales sammen med foreldrebetalingen.

Vi har “retningslinjer for mat i barnehagen” som vi er forpliktet til å følge.

Disse retningslinjene kan foreldrene få ved å henvende seg til barnehagen. De er også lagt ut på barnehagens hjemmeside.

1. **Faste tradisjoner**

Se månedsoversikt i årsoversikt og pkt. 5.4 i virksomhetsplanen.

Fås etter oppstart.

1. **Bursdagsfeiring**

Barnehagen lager til bursdagsfeiring i barnehagen, der fokus er på barnet.

Vi synger, barnet får krone og velge seg en liten ting fra bursdagskassen (de minste får en pakke) og så heiser vi flagget. Barna får også en ”bursdagshilsen” fra oss Vi ber foreldre om ikke ta med kaker og lignende i forbindelse med barnets bursdag. Bursdagslapper skal **IKKE** deles ut i barnehagen.

1. **Kidplan**

Lyngheia Barnehage har Kidplan som er et digitalt verktøy som brukes for å holde foreldrene oppdatert.

Her registrerer vi enkelt alt som skjer i barnehagen og kommuniserer med foreldrene.

Foreldre kan laste ned en app og vil få tildelt brukernavn og passord.

1. **Sykdom og fravær**

Barn som er syke må holdes hjemme. Barnehagen har ikke bemanning til å ta seg av syke barn. Dessuten kan smittefaren være stor.

Ved sykdom og annet fravær må barnehagen få beskjed. Bruk gjerne Kidplan til å registrere sykdom og fri.

**Hvis barnet ikke er i barnehagen til kl. 09.30 ring og gi beskjed eller registrer fraværet på Kidplan.**

1. **Klær**

Alt tøy, også skotøy må være merket med barnets navn.

Barnet må være kledd etter årstid og vær, og det anbefales å ha et ekstra sett regntøy/ uteklær i barnehagen. Barnet må også ha med ekstra skifteklær. Skittent tøy må tas med hjem.

Hver fredag må hyller og knagger tømmes for klær.

Informasjon om utstyr og klær som trengs i en friluftsavdeling leveres ut i egen info.

1. **Ferier**

Barnehagen har åpent hele sommeren. Barna skal ha 4 uker ferie i løpet av barnehageåret. 3 uker bør være sammenhengende i ferieperioden.

Skal barnet ha ferie utenom ferieperioden må dette gis beskjed om i forkant.

Har barnet fri **både** jul og påske blir det regnet som en ferieuke.

Barn som slutter i barnehagen må ha avviklet 4 uker ferie før uke 33.

Julaften, nyttårsaften og onsdag i påskeuka stenger bhg. kl. 12.00.

Enkeldager som barn har fri, blir ikke regnet skal ikke regnes med som ferie.

På sommeren vil avd. Lyngveien og avd. Tinkeliheia være sammenslått noen uker. I hovedsak vil sammenslåingen være i avd. Lyngveien.

**VIKTIG! Innlevering av lapper ang. jul, påske, ferie, fotografering o.l må skje innen tidsfristen.**

1. **Møter i barnehagen**

Personalmøter holdes en gang pr. mnd. på kveldstid. Her blir det tatt opp saker som er felles for hele barnehagen. F.eks. felles temaarbeid, evaluering av virksomheten, måloppnåelse, arbeidsmetoder o.l. Noen møter blir felles for Lyngveien og Tinkeliheia.

Ped.leder møter har vi en time annen hver uke. Der blir den pedagogiske virksomheten planlagt og vurdert, og ukene grovplanlagt.

Gruppemøter, 45 minutter hver onsdag på dagtid.

Her lages ukeplaner, dagsplaner, evaluering av aktiviteter, samarbeid etc og vurderinger av barna og deres utvikling.

Foreldremøter holdes hver høst etter oppstart på kveldstid. Foreldrerepresentant blir valgt da.

Foreldresamtale: Pedagogisk leder og/eller assistent innkaller foreldre/foresatte til hvert enkelt barn til en 1/2 times samtale på høsten. Da forteller vi hvordan barnet har det i barnehagen, lekekamerater, hva vi gjør o.l. og hvis det er ting vi ser som viktige å ta opp med foresatte.

Foreldresamtale på våren, innkaller vi til etter behov, eller hvis foreldrene ønsker det.

Foreldre til «skoleungene» får innkalling til samtaletime også på våren.

1. **Opptak/ oppsigelse**

**Søknad på barnehageplass må gjøres på nett, på Fauske Kommune`s hjemmeside.**

Søknadsfrist for å søke barnehageplass er 1.mars.

Oppsigelse av barn skal skje skriftlig til Lyngheia Barnehage AS. Generelt gjelder 2 mnd. gjensidig oppsigelsestid. Oppsigelse må skje innen 31. mars, ellers medfører betalingsplikt ut barnehageåret (barnehageåret varer til 15. august).

Ved oppsigelse innen 31. mars har barnet plass t.o.m. 31. mai.

1. **Foreldrebetaling**

Oversikt over foreldrebetaling får i barnehagen ved oppstart. Forfall er 15. i hver måned. Barnehagen oppfordrer til og legg betaling på avtalegiro.

Det betales for 11 mnd i barnehageåret, juli er betalingsfri.

**Barn som slutter til nytt barnehageår, må betale t.o.m. 14/8.**

1. **Forsikring**

Barna er forsikret av Lyngheia barnehage gjennom en kollektiv ulykkesforsikring. Forsikringen er en heltidsforsikring.

1. **Taushetsplikt /politiattest.**

Alle som jobber i barnehage har taushetsplikt, slik at dere skal være trygge for at private opplysninger som kommer frem om barna og familien ikke kommer ut av barnehagen. For å beskytte barnet på best mulig måte, må alle som skal jobbe i barnehagen også legge frem politiattest.

1. **Styringsorganer**

**Generalforsamling/styre**

For regler om generalforsamling og styre vises til selskapets vedtekter.

**Samarbeidsutvalg**

Barnehagen skal ha et samarbeidsutvalg (jfr. lov om barnehager § 4 med forskrifter).

Samarbeidsutvalget består i utgangspunktet av 4 medlemmer hvorav 2 medlemmer velges av foreldrerådet og 2 av de ansatte. Det skal være lik fordeling mellom avdelingene. Eierrepresentantene i styret kan selv bestemme om de vil være med i samarbeidsutvalget og vil tiltre som ett femte medlem. Leder av samarbeidsutvalget er en foreldrerepresentant, og har styreplass i Lyngheia Barnehage AS.

Representantene for foreldre og de ansatte velges for ett år av gangen.

Funksjonstiden for eventuell av eierrepresentanter fastsettes av styret.

Daglig leder/styrer som ikke er valgt medlem har møte-, tale- og forslagsrett i samarbeidsutvalget.

Samarbeidsutvalgsmøter holdes i henhold til fastsatt plan og for øvrig når samarbeidsutvalgets leder finner det nødvendig. For at det skal kunne fattes vedtak må minst to medlemmer av samarbeidsutvalget møte. Det skal skrives protokoll som underskrives av møtedeltakerne.

**Samarbeidsutvalget skal:**

* bli forelagt og har rett til å uttale seg i saker som er av viktighet for barnehagens innhold, virksomhet og forholdet til foreldrene, bl.a. budsjett, driftsendringer, utnyttelse av ute- og innearealer m.m. fastsette årsplan for barnehagen .
* gi uttalelser til forslag om endringer i vedtektene og styringsvedtekter for barnehagen (herund er betalings- og oppsigelsesfrister).
* påpeke overfor styret, og kan melde fra til kommunen eller fylkesmannen som tilsynsmyndighet, dersom barnehagen ikke drives innefor de rammene som settes av gjeldende lover, forskrifter, barnehagens vedtekter og barnehagens budsjett.

**Foreldreråd**

Foreldrerådet opprettes etter lov om barnehager § 4 og forskriftene pkt. 1. Foreldrerådet består av foreldrene/de foresatte til alle barna og skal fremme deres fellesinteresser og bidra til at samarbeidet mellom barnehagen og foreldregruppen skaper et godt barnehagemiljø

**Foreldrerådet skal:**

* fremme foreldrenes fellesinteresser
* bidra til et godt samarbeid mellom hjem og barnehagen
* være med og sikre, samt fremme samarbeidet mellom hjem og barnehagen
* forelegges, og har rett til å uttale seg i, saker som er viktige for foreldrenes forhold til barnehagen

Foreldrerådet har rett til å uttale seg før slike avgjørelser blir tatt. Ved avstemning i foreldrerådet gis det en stemme for hvert barn.

Foreldrerepresentant/leder av samarbeidsutvalg har ansvar for å innkalle til foreldrerådsmøte. Foreldrerådet bør ha møte minst to ganger i året.


Daglig leder har ansvar for å innkalle til foreldremøte hvor foreldrerepresentanten velges.

Andre oppgaver: Delta på styremøter, kalle inn

til foreldrerådsmøter, hjelpe styrer med å kalle inn til dugnad, sørge for at barnehagens fane blir tatt med i 17. mai toget og at noen bærer den.

1. **Lyngheia Barnehage`s vedtekter**

Barnehagens vedtekter utleveres i barnehagen etter ønske.

****